CELEX: 32012R1144
Language: mt
Date: 2012-11-28 00:00:00
Title: Regolament ta’ Implimentazzjoni tal-Kummissjoni (UE) Nru 1144/2012 tat- 28 ta’ Novembru 2012 dwar il-klassifikazzjoni ta’ ċerti oġġetti fin-Nomenklatura Magħquda

5.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 333/3
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 1144/2012
   tat-28 ta’ Novembru 2012
   dwar il-klassifikazzjoni ta’ ċerti oġġetti fin-Nomenklatura Magħquda
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet tal-Unjoni speċifiċi, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawn ir-regoli ġenerali, l-oġġetti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta’din it-tabella.
            
         
               (4)
            
            
               Huwa xieraq li jiġi previst li informazzjoni tariffarja vinkolanti u li tkun inħarġet mill-awtoritajiet doganali tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li ma tkunx konformi ma’ dan ir-Regolament tkun tista’, għal perjodu ta’ tliet xhur, tibqa’ tiġi invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif tidher fl-Anness ikunu kklassifikati fi ħdan in-Nomenklatura Magħquda taħt il-kodiċi NM indikat fil-kolonna (2) ta’ dik it-tabella.
   Artikolu 2
   Informazzjoni tariffarja li torbot, maħruġa mill-awtoritajiet doganali tal-Istati Membri, li mhijiex skont dan ir-Regolament, tista’ tkompli tkun invokata għal perjodu ta’ tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament jidħol fis-seħħ fl-għoxrin ġurnata wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta’ Novembru 2012.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Prodott li jikkonsisti f’melassa tal-kannamieli deidratati mmodifikati ppreżentati taħt forma ta’ trab, b ‘kulur kannella ċar, li jikkonsisti f’dan li ġej (% skont il-piż):
                  
                              —
                           
                           
                              sukrozju (inkluż sukrozju idrolizzat (invert sugar))
                           
                           
                              82,4
                           
                        
                              —
                           
                           
                              ash
                           
                           
                              1,5
                           
                        
                              —
                           
                           
                              fibra grezza
                           
                           
                              7
                           
                        Il-prodott ma fihx lamtu u għandu polarizzazzjoni ta’ 83,4°.
                  Matul il-proċess ta’ produzzjoni, jiżdiedu konċentrati tal-fibri tal-pjanti u tal-melassa tal-kannamieli u tinkiseb melassa tal-kannamieli deidrata.
                  Il-prodott mhuwiex tajjeb għall-konsum mill-bniedem u jintuża biss għall-għalf tal-annimali.
               
               
                  2309 90 96 
               
               
                  Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, Nota 1 tal-Kapitolu 23 kif ukoll bil-kliem tal-kodiċijiet NM 2309 , 2309 90  u 2309 90 96 .
                  Minkejja l-kontenut għoli ta’ sukrożju, il-prodott ma jistax jitqies bħala zokkor tal-kannamieli tal-intestatura 1701  minħabba ż-żieda ta’ fibri tal-pjanti matul il-proċess tal-produzzjoni.
                  Minħabba ż-żieda tal-konċentrati tal-molassa tal-kannamieli u l-proċess ta’ deidrazzjoni, il-kontenut ta’ zokkor preżenti fil-prodott huwa konsiderevolment ogħla milli f’molassa tal-kannamieli tradizzjonali. Il-klassifikazzjoni taħt l-intestatura 1703  hija għalhekk eskluża.
                  Il-prodott huwa użat fl-għalf tal-annimali u tilef il-karatteristiċi essenzjali tal-materjal oriġinali matul il-proċess ta’ produzzjoni (ara n-Nota 1 tal-Kapitolu 23).
                  Il-prodott għandu għalhekk jiġi kklassifikat taħt l-intestatura 2309  bħala preparazzjoni ta’ tip użat fl-għalf tal-annimali.